ΘΕΜΑ 4 
[bookmark: _GoBack]Ένας παραγωγός στην περιοχή της Φθιώτιδας καλλιεργεί 30 στρέμματα με ελιές για παραγωγή ελαιόλαδου. Ο παραγωγός διαθέτει τον απαραίτητο μηχανολογικό εξοπλισμό και οι καλλιεργητικές εργασίες γίνονται από άτομα της οικογένειάς του. Όταν τα ελαιόδεντρα έχουν μεγάλη παραγωγή, κατά τους μήνες της συγκομιδής του ελαιόκαρπου, απασχολούνται (εποχικά) δύο επιπλέον εργάτες. Την περασμένη άνοιξη, κατά την διάρκεια της ανθοφορίας της ελιάς, δεν επικράτησαν ευνοϊκές καιρικές συνθήκες στην περιοχή με αποτέλεσμα να υπάρχει μικρή καρπόδεση. Για την έκθλιψη του ελαιόκαρπου λειτουργούν στην περιοχή δύο ελαιοτριβεία. 
α. Πώς θα επηρεαστεί η λειτουργία των ελαιοτριβείων από τις καιρικές συνθήκες που επικράτησαν την προηγούμενη Άνοιξη στην περιοχή και γιατί (μονάδες 8);
β. Τι προβλέπεται να συμβεί με τη δαπάνη “αμοιβή εργασίας μη μόνιμου προσωπικού”  (μονάδες 3); Να αιτιολογήσετε την απάντησή σας (μονάδες 6).
γ. Πώς χαρακτηρίζεται η μορφή επιχειρηματικής δραστηριότητας του παραγωγού (μονάδες 4); Να αιτιολογήσετε την απάντησή σας (μονάδες 4).
Μονάδες 25

